Държавен вестник, бр. 18, 2024 г., стр. 5

БРОЙ  18	
Д Ъ Р Ж А В Е Н  В Е С Т Н И К 	
СТР.  5  
Отказът на лицето да подпише декларацията 
се удостоверява с подпис 
на свидетеля:
...............................................................................
...............................................................................
...............................................................................
(име, презиме, фамилия и постоянен адрес)
ПОДПИС:
(свидетел)
Забележка. Декларацията за правата на задър-
жано лице се попълва в два екземпляра – един 
се прилага към екземпляра на заповедта за за-
държане, който се прилага към дело, и един се 
дава на задържаното лице.“
§ 8. В Закона за военната полиция (обн., 
ДВ, бр. 48 от 2011 г.; изм., бр. 33 и 77 от 
2012 г., бр. 15 от 2013 г., бр. 53 от 2014 г., 
бр. 86 от 2016 г., бр. 7 от 2019 г. и бр. 23 
от 2021 г.) се правят следните изменения и 
допълнения:
1. В чл. 13:
а) в ал. 2, изречение първо думaта „ос-
нованията“ се заменя с „фактическите и 
правните основания“;
б) в ал. 3 се създава изречение второ: 
„Задържаното лице попълва декларация по 
образец съгласно приложението, че е запоз-
нато с правата си, както и за намерението 
си да упражни или да не упражни правата 
си по ал. 2.“;
в) създава се нова ал. 4:
„(4) Информацията по ал. 2 и 3 се пре-
доставя на задържаното лице на разбираем 
език и по разбираем начин, като се отчитат 
специфичните му потребности.“;
г) досегашните ал. 4 и 5 стават съответно 
ал. 5 и 6.
2. Създава се приложение към чл. 13, ал. 3:
„Приложение  
към чл. 13, ал.  3
ДЕКЛАРАЦИЯ ЗА ПРАВАТА 
НА ЗАДЪРЖАНО ЛИЦЕ
ЧАСТ ПЪРВА
Ако сте задържан(а), имате следните права:
1. ПОМОЩ ОТ АДВОКАТ/ПРАВО НА 
ПРАВНА ПОМОЩ
Имате право да ползвате адвокатска за-
щита от момента на задържането. Имате 
право да говорите с адвокат при условия на 
поверителност. Адвокатът е независим от 
органите на служба „Военна полиция“ и може 
да Ви подпомогне при защитата на Вашите 
права и законни интереси. Адвокатската 
защита може да се осъществява от посочен 
от Вас защитник, като разходите са за Ваша 
сметка, или може да получите безплатна 
правна помощ от служебен адвокат по реда 
на Закона за правната помощ. Обърнете се 
към органите на служба „Военна полиция“, 
ако искате да се свържете с адвокат. Орга-
ните на служба „Военна полиция“ ще Ви 
окажат съдействие и ще Ви предоставят до-
пълнителна информация. Имате и право на 
отказ от защитник. Отказът от защитник не 
е окончателен и можете да го оттеглите във 
всеки един момент и съответно да заявите, 
че желаете да ползвате адвокатска защита.
2. ПРАВО НА ИНФОРМАЦИЯ ОТНОСНО 
ОСНОВАНИЯТА ЗА ЗАДЪРЖАНЕТО 
Имате право да узнаете защо сте задържан 
и какви са правните и фактическите основа-
ния за задържането. Ако сте задържан, защото 
органите на служба „Военна полиция“ имат 
данни, че сте извършили престъпление, имате 
право да получите информация относно това 
престъпление.
3. ПРАВО НА УСТЕН И ПИСМЕН ПРЕ-
ВОД/ПРАВО НА ТЪЛКОВНИК 
Ако не говорите или не разбирате българ-
ски език, имате право безплатно да ползвате 
услугите на преводач. Декларацията за пра-
вата ще Ви бъде предоставена на език, който 
разбирате. В случай че няма декларация за 
правата на съответния език, ще бъдете ин-
формиран устно за правата Ви на разбираем 
за Вас език с помощта на преводач. След 
това своевременно ще Ви бъде предоставена 
декларация за правата на този език. Ако сте 
глухоням(а), глух(а) или ням(а), ще бъдете 
запознат(а) с основанията за задържането 
Ви, както и ще бъдат разяснени правата 
Ви на разбираем за Вас език с помощта на 
тълковник.
4. ПРАВО ДА ЗАПАЗИТЕ МЪЛЧАНИЕ 
По време на разпит от органите на служба 
„Военна полиция“ не сте длъжен(на) да отго-
варяте на въпросите относно предполагаемото 
престъпление. Вашият адвокат може да Ви 
помогне да вземете решение в тази връзка.
5. УВЕДОМЯВАНЕ НА ДРУГО ЛИЦЕ 
ОТНОСНО ВАШЕТО ЗАДЪРЖАНЕ/УВЕ-
ДОМЯВАНЕ НА КОНСУЛСТВОТО ИЛИ 
ПОСОЛСТВОТО НА ВАШАТА ДЪРЖАВА
За задържането Ви съответният орган е 
длъжен незабавно да уведоми посочено от 
Вас лице. Имате право на телефонно обаж-
дане, с което лично да съобщите на член от 
семейството си или на друго заинтересовано 
лице за своето задържане. В случай че не 
сте български гражданин, имате право да се 
свържете с консулските власти на съответ-
ната държава, както и право да искате неза-
бавно да се уведомяват консулските органи 
на държавата, чийто гражданин сте, чрез 
Министерството на външните работи. Ако 
сте гражданин на две или повече държави, 
може да изберете консулските органи на коя 
държава да бъдат уведомени за задържането 
Ви и с които желаете да бъде осъществена 
връзка.